CELEX: 62004CO0161
Language: fi
Date: 2006-09-06 00:00:00
Title: Yhteisöjen tuomioistuimen ensimmäisen jaoston puheenjohtajan määräys 6 päivänä syyskuuta 2006. # Itävallan tasavalta vastaan Euroopan parlamentti ja Euroopan unionin neuvosto. # Asian poistaminen rekisteristä. # Asia C-161/04.

Asia C-161/04
      Itävallan tasavalta
      vastaan
      Euroopan parlamentti ja Euroopan unionin neuvosto
      
      Asian poistaminen rekisteristä
      Julkisasiamies L. A. Geelhoedin ratkaisuehdotus 26.1.2006 
      Yhteisöjen tuomioistuimen ensimmäisen jaoston puheenjohtajan määräys 6.9.2006 
      
YHTEISÖJEN TUOMIOISTUIMEN ENSIMMÄISEN JAOSTON PUHEENJOHTAJAN MÄÄRÄYS
      6 päivänä syyskuuta 2006 (*)
      
      Asian poistaminen rekisteristä
      - 758 432 -
      Asiassa C- 161/04,
      
      jossa on kyse EY 230 artiklaan perustuvasta kumoamiskanteesta, joka on nostettu 30.3.2004,
      Itävallan tasavalta, asiamiehinään H. Dossi ja E. Riedl, prosessiosoite Luxemburgissa,
      
      kantajana,
      vastaan
      Euroopan parlamentti, asiamiehinään M. Gómez-Leal ja U. Rösslein, prosessiosoite Luxemburgissa,
      
      ja
      Euroopan unionin neuvosto, asiamiehinään A. Lopes Sabino ja J.-P. Hix,
      
      vastaajina,
      joita tukee
      Euroopan yhteisöjen komissio, asiamiehinään W. Wils ja G. Braun, prosessiosoite Luxemburgissa,
      
      väliintulijana,
      YHTEISÖJEN TUOMIOISTUIMEN ENSIMMÄISEN JAOSTON PUHEENJOHTAJA,
      julkisasiamies L. A. Geelhoedia kuultuaan,
      on antanut seuraavan
      määräyksen
      1       Yhteisöjen tuomioistuimen kirjaamoon 3.7.2006 toimittamallaan kirjeellä Itävallan tasavalta ilmoitti yhteisöjen tuomioistuimelle
         tämän työjärjestyksen 78 artiklan mukaisesti peruuttavansa kanteensa.
      
      2       Yhteisöjen tuomioistuimen kirjaamoon 14.7.2006 toimittamallaan kirjeellä parlamentti vaati kyseisen työjärjestyksen 69 artiklan
         5 kohdan nojalla, että Itävallan tasavalta velvoitetaan korvaamaan oikeudenkäyntikulut.
      
      3       Neuvosto ei esittänyt kanteen peruuttamisesta huomautuksia määräajassa.
      4       Yhteisöjen tuomioistuimen työjärjestyksen 69 artiklan 5 kohdan ensimmäisen alakohdan mukaan asianosainen, joka peruuttaa kanteensa,
         velvoitetaan korvaamaan oikeudenkäyntikulut, jos vastapuoli sitä vaatii peruuttamista koskevissa huomautuksissaan.
      
      5       Itävallan tasavalta on siis velvoitettava korvaamaan parlamentin oikeudenkäyntikulut.
      6       Koska neuvosto ei ole vaatinut Itävallan tasavallan velvoittamista korvaamaan neuvoston oikeudenkäyntikuluja, tämä vastaa
         omista oikeudenkäyntikuluistaan.
      
      7       Yhteisöjen tuomioistuimen työjärjestyksen 69 artiklan 4 kohdan ensimmäisen alakohdan mukaan asiassa väliintulijoina olleet
         jäsenvaltiot ja toimielimet vastaavat omista oikeudenkäyntikuluistaan.
      
      8       On siis määrättävä, että komissio vastaa omista oikeudenkäyntikuluistaan.
      Näillä perusteilla yhteisöjen tuomioistuimen ensimmäisen jaoston puheenjohtaja on määrännyt seuraavaa:
      1)      Asia C-161/04 poistetaan yhteisöjen tuomioistuimen rekisteristä.
      2)      Itävallan tasavalta velvoitetaan korvaamaan Euroopan parlamentin oikeudenkäyntikulut.
      3)      Euroopan unionin neuvosto ja Euroopan yhteisöjen komissio vastaavat omista oikeudenkäyntikuluistaan.
      Annettiin Luxemburgissa 6 päivänä syyskuuta 2006.
      
      
      
               R. Grass
            
             
            
                     P. Jann
            
         
               kirjaaja 
            
             
            
                     ensimmäisen jaoston puheenjohtaja
            
         * Oikeudenkäyntikieli: saksa.